**בין נביא לאדם: הפן האישי בנבואת ירמיהו**

דוד סבתו, sabatoster@gmail.com

**1. רד"ק א, א**

'ומה שהחל ב'דברי' לפי שכולל בספר הזה כל דברי נבואות שנבא על ישראל ועל העכו"ם **וכן דברי עצמו מה שקרה לו בנבואתו עם ישראל**... ירמיהו ספר בתחלת ספרו דברי עצמו 'בטרם אצרך בבטן ידעתיך', וכל הענין. וכן בתוך ספרו מה שספר מן הרעות שעשו לו'.

**2. מכילתא דר"י, פסחא א**

נמצאת אתה אומר, שלושה נביאים הם: אחד תבע כבוד האב וכבוד הבן, ואחד תבע כבוד האב ולא כבוד הבן, ואחד תבע כבוד הבן ולא כבוד האב. ירמיה תבע כבוד האב וכבוד הבן...

**3. רש"י**

משה ושמואל - שניהם נזקקו לבקש רחמים על ישראל ומתחלה החזירום למוטב ואחר כך התפללו עליהם ולא עלה בלבם להשיב אפי עד שהחזירום למוטב. משה – 'שימו איש חרבו... ויזר על פני המים' ואחר כך 'אעלה אל ה' אולי אכפרה'. שמואל במצפה – 'ויסירו בני ישראל את הבעלים', ואחר כך – 'קבצו את כל ישראל המצפתה ואתפלל עליכם. אתה אינך יכול להשיבם אלי לכך אל תתפלל עליהם'

|  |  |
| --- | --- |
| **ההקדשה השניה [ירמיהו טו]** | **ההקדשה הראשונה [ירמיהו א]** |
| (יב) הֲיָרֹעַ **בַּרְזֶל בַּרְזֶל** מִצָּפוֹן **וּנְחֹשֶׁת...**  (יט) לָכֵן כֹּה אָמַר יְקֹוָק אִם תָּשׁוּב וַאֲשִׁיבְךָ לְפָנַי תַּעֲמֹד וְאִם תּוֹצִיא יָקָר מִזּוֹלֵל כְּפִי תִהְיֶה יָשֻׁבוּ הֵמָּה אֵלֶיךָ וְאַתָּה לֹא תָשׁוּב אֲלֵיהֶם:  (כ) **וּנְתַתִּיךָ לָעָם הַזֶּה לְחוֹמַת נְחֹשֶׁת בְּצוּרָה, וְנִלְחֲמוּ אֵלֶיךָ וְלֹא יוּכְלוּ לָךְ כִּי אִתְּךָ אֲנִי לְהוֹשִׁיעֲךָ וּלְהַצִּילֶךָ נְאֻם יְקֹוָק...**  [פרק יז] **אַל תִּהְיֵה לִי לִמְחִתָּה** – מַחֲסִי אַתָּה בְּיוֹם רָעָה: (יח) יֵבֹשׁוּ רֹדְפַי וְאַל אֵבֹשָׁה אָנִי **יֵחַתּוּ הֵמָּה וְאַל אֵחַתָּה אָנִי...** | וְאַתָּה תֶּאְזֹר מָתְנֶיךָ וְקַמְתָּ וְדִבַּרְתָּ אֲלֵיהֶם אֵת כָּל אֲשֶׁר אָנֹכִי אֲצַוֶּךָּ **אַל תֵּחַת מִפְּנֵיהֶם פֶּן אֲחִתְּךָ לִפְנֵיהֶם:**  (יח) וַאֲנִי הִנֵּה **נְתַתִּיךָ הַיּוֹם לְעִיר מִבְצָר וּלְעַמּוּד בַּרְזֶל וּלְחֹמוֹת נְחֹשֶׁת** עַל כָּל הָאָרֶץ לְמַלְכֵי יְהוּדָה לְשָׂרֶיהָ לְכֹהֲנֶיהָ **וּלְעַם הָאָרֶץ:**  (יט) **וְנִלְחֲמוּ אֵלֶיךָ וְלֹא יוּכְלוּ לָךְ כִּי אִתְּךָ אֲנִי נְאֻם יְקֹוָק לְהַצִּילֶךָ**: |

**5. אורי צבי גרינברג, עם אלי הנפח**

כפרקי נבואה בוערים ימותי בכל הגילויים

וגופי ביניהם כגוש המתכת להיתוך

ועלי עומד אלי הנפח ומכה בגבורה

כל פצע, שחתך הזמן בי, פותח לו חיתוך

ופולט בגיצי רגעים האש העצורה.

זהו גורלי-משפטי עד ערב בדרך

ובשובי להטיל את גושי המוכה על ערש

פי - פצע פתוח.

*ו ע י ר ו ם*אדבר עם אלי: עבדת בפרך.

עתה בא לילה ; תן - שנינו ננוח.

כמו אשה היודעה כי רבו עלי קסמיה,

ילעג לי אלי: ברח אם רק תוכל!

ולברח ל א אוכל.

כי בברחי ממנו בחמה נואשת

ובנדר בפי, כגחלת לוחשת:

"לא אוסיף ראותו!"

אני שב אליו שנית

ודופק על דלתיו,

כאוהב המיסר.

כאילו אגרת אהבים לי כתב

**6. י' מופס, בין דין לרחמים: תפילתם של נביאים**

שני נביאים, משה ושמואל, היו מפורסמים בתפילתם הקורעת דין וגזרה. ולא דבר קל היה כוח תפילה זו של משה ושמואל שהד תפילתם עדיין נשמע בתהלים: 'משה ואהרן בכהניו ושמואל בקוראי שמו קוראים אל ה' והוא יענם'. משמעות המילה 'קריאה' בהקשר זה היא בבירור 'תפילה'. נביא אחר, ירמיהו, עמד כולו מלא זעם ותוכחות עד שנדמה כאילו היה שונאם של ישראל, אם כי לא היו דברים מעולם...

'ואתה אל תתפלל בעד העם הזה ואל תשא בעדם רינה ותפילה ואל תפגע בי כי אינני שומע אותך!' ה' יודע מה תגובת הנביא – יודע כי הוא מוכן לעמוד בתפילה תיכף לאחר שהוא מודיע את הגזרה לעם – ואין ה' רוצה לשמוע! בשמואל נאמר 'ויזעק כל הלילה'. בירמיהו נאמר – 'אל תתפלל'. איך ימצא הנביא מוצא לאהבה האצורה בנפשו אם לא יתפלל?

... די לו לה' בטענות כאלה והוא סותם את הויכוח: 'אם יעמוד משה ושמואל לפני אין נפשי אל העם הזה. שלח מעל פני ויצאו!'.

כל נביא מוצא לו פורקן בתפילה. יש שהוא נענה ויש שאינו נענה, אבל מוצא לכאבו האישי יש לו. ואם אינו נענה הוא מתאבל. אבל צא וראה גורלו המר של ירמיהו: לא זו בלבד שאין תפילתו נשמעת אלא הוא מודר מהנאת תפילה: פיו סתום בצו אלהי. המהות הכפולה של הנבואה נותנת את הנביא בלחץ פסיכולוגי איום, ואם אין פשרה בין שני הקצוות האדם מתמוטט או משתגע. ובאמת כך אנו שומעים בירמיהו. אין הנביא יכול לעמוד בלחץ הנפשי הזה ולרגע הוא מתפרץ: 'למה היה כאבי נצח ומכתי אנושה מאנה הרפא, היו תהיה לי כמו אכזב מים לא נאמנו!' (ירמיהו טו, יח). ברגע זה כביכול חדל להיות נביא.. הנביא העז פניו, ובכל זאת ה' מקדש אותו שנית לנבואה. האין אנו יכולים ללמוד מזה כי אין ה' מתנגד לעצמאות זו של הנביאים המתבטאת בתפילתם הסוערת.